चांदनी चौक के कपड़ा कारोबारी सुरेंद्र आहूजा ने कहा कि एफएआर बढ़ाने के लिए दुकानों में पार्किंग की शर्त पूरा कर पाना संभव नहीं है। सीटीआई के संयोजक बृजेश गोयल ने कहा गोदामों को नियमित करने के लिए 12 मीटर सड़क की शर्त समेत मास्टर प्लान संशोधन के मौजूदा प्रावधान व्यावहारिक नहीं हैं। केंद्र व दिल्ली सरकार के साथ नगर निगम, डीडीए व अन्य संबंधित एजेंसियों से गुहार लगाने के बाद भी सीलिंग जारी है। अब कारोबारी सीलिंग के विरोध में विशाल कटोरा आंदोलन चलाएंगे। इसके तहत सातों लोकसभा सांसदों के साथ प्रधानमंत्री आवास पर कटोरा लेकर भीख मांगेंगे और सीलिंग रोकने की अपील करेंगे।